קניינות וניהול מותגי אופנה | האקדמיה לעיצוב - כשאתגר והנאה נפגשים
אחד המקצועות הצדדיים בתעשיית האופנה, הוא קניינות אופנה – ניתן לומר שהקניין הוא מעין 'עורך'; הוא זה שקובע אילו פריטים מאיזו קולקציה יגיעו לחנויות המתאימות בארץ, ואילו יישארו בחוץ. קניינות וניהול מותגי אופנה הינה מקצוע המלווה את עולם האופנה שנים, אך רק לאחרונה החל כוחו להצטבר גם בארץ. חשוב להבין, שקניין האופנה הוא אדם המבין בצורה מעמיקה את אופי השוק המקומי וקהל היעד, כך שביכולתו לבחור את הפריטים המתאימים ביותר.
קניינות וניהול מותגי אופנה – נושמים את עולם האופנה
העוסקים במקצוע קניינות וניהול מותגי אופנה חייבים להיות בעלי עין חדה על מנת לזהות טרנדים עוד לפני שהם בכלל נעשים מוכרים ברחבי העולם, לפני שאפשר להגדיר אותם באופן רשמי כ'טרנדים'. מדובר בעבודה אינטנסיבית ומאתגרת, אך מלאה בהנאה וסיפוק; קניין האופנה יימצא בכל תצוגות האופנה, יסייר בירידי אופנה וייחשף לקולקציות רבות מהן יבחר את הדבר הגדול הבא. על מנת ללמוד את המקצוע, יש להיות קודם כל בעלי זיקה לעולם האופנה, לנשום עיצוב – ורק אז תוכלו לצאת לדרך. במסגרת הקורס יילמדו נושאים כגון:
קמעונאות אופנה – אז ועכשיו
מהם תפקידיו של קניין האופנה
סקירת עולם האופנה – תרבויות וסגנונות
שוק האופנה בישראל
הכרה וניתוח מוצרי טקסטיל, בדים ואביזרים
זיהוי טרנדים
אסטרטגיות לפיתוח עסקי
שיקולי עלויות בבחירת הקולקציה, כולל בניית תקציב ותמחור מוצרים
משא ומתן אפקטיבי ותקשורת בינאישית
ייבוא, ייצוא ולוגיסטיקה
מקצוע המשלב אתגר והנאה
אנו באקדמיה לעיצוב דוגלים במצוינות. משום כך, אספנו את מיטב המומחים המובילים בתחומים השונים מעולם העיצוב, שמחכים לכם יחד עם האביזרים והכלים המתקדמים והמעודכנים ביותר, שיסייעו לכם להיכנס אל תוך התעשייה בביטחון מלא, כשאתם מצוידים בידע המקצועי, העדכני והיעיל ביותר.